jkorsvik/nowiki_second_scrape_merged huggingface dataset:
Sally Nilsson

Sally Nilsson (født 11. november 1949 i Stavanger) er en norsk skuespiller. Hun begynte 11 år gammel i Rogaland Teaters Barneteater og spilte i en rekke barnekomedier, etter hvert også voksne roller i komedier og musikaler, bl.a. Gudlabadne te na mor og Spelemann på taket. Hun trakk seg noen år tilbake fra scenen, men kom tilbake med et stort gjennombrudd i tittelrollen i Maktå på Straen i 1977.
I flere år gjestet hun Rogaland Teater som en folkelig lokal maskot i skuespillerensemblet, men ble etter hvert fast ansatt og viste dybde og kyndighet også i seriøs dramatikk. Mellom revyer, komedier og musikaler har Sally Nilsson også spilt i Fødselsdagsselskapet av Harold Pinter, Drømmesøndag av Tennessee Williams og En handelsreisendes død av Arthur Miller. Hun har også hatt filmroller i Mongoland (2001) og Alt for Egil (2004). Hun fikk Rogaland fylkeskommunes kulturpris for 2017.


== Diskografi ==
Song og Spelkorlaget av 8. mars & Søn: Sykesøstrene i våre hender (1984)
Musikkassett: Hjertelagskassetten (1987)
Løgnaslaget: Barndomshjemmet (1990)
Frelsesarmeen: De små armane (2001)
Løgnaslaget: Utsolgt! (2002)
Song og Spelkorlaget av 8. mars & Søn: 1984 (2004)
Frelsesarmeen: Jul hos Frelsesarmeen (2010)
Ajax: Ongane i gadå (2012)
Ajax: Ongane i gadå 2 (2013)
Tor Finns: Navle (2014)


== Referanser ==


== Kilder ==
rogaland-teater.no: Sally Nilsson


== Eksterne lenker ==
(en) Sally Nilsson på Internet Movie Database 
(en) Sally Nilsson hos The Movie Database
Cryptosporidium


== Referanser ==


== Eksterne lenker ==
(en) Cryptosporidium – oversikt og omtale av artene i WORMS-databasen 
(en) Cryptosporidium i Encyclopedia of Life 
(en) Cryptosporidium i Global Biodiversity Information Facility 
(no) Cryptosporidium hos Artsdatabanken 
(en) Cryptosporidium hos ITIS 
(en) Cryptosporidium hos NCBI 
(en) Kategori:Cryptosporidium – bilder, video eller lyd på Wikimedia Commons 
Cryptosporidium – detaljert informasjon på Wikispecies 
Upton, Steve J. (12. september 2003). «Basic Biology of Cryptosporidium» (Nettside). Kansas State University: Parasitology Laboratory. 
S.J. Brands (Compiler) (2000). «The Taxonomicon & Systema Naturae» (Nettside). Taxon: Genus Cryptosporidium. Universal Taxonomic Services, Amsterdam, The Netherlands.
Eikemøll

Eikemøll (Carcinidae) er en liten gruppe av sommerfugler som bare omfatter slekten Carcina, med seks kjente arter. De blir ofte regnet til underfamilien Oecophorinae i familien prydmøll (Oecophoridae). I Europa, også i Norge, finnes én art, Carcina quercana. Denne er en fargerik, dagaktiv liten sommerfugl som stort sett finnes i nærheten av eiketrær, der larvene utvikler seg.


== Utseende ==
Små (vingspenn 16 – 24 mm), tettbygde sommerfugler med lange, trådformede antenner, ganske fargerike. Kroppen er kort og kraftig, brystet ganske bredt og tett dekket med nedliggende hår. Hodet er forholdsvis lite, labialpalpene litt lengre enn hodet, oppoverkrummede, antennene er trådformede og litt lenger enn forvingene. Forvingene er avrundet trekantede, ganske brede, med markerte, spissvinklede forhjørner, gjerne mer eller mindre purpurfargede. Langs ytterkanten har de middels lange, fargesterke hårfrynser. Bakvingene er ganske brede, bleke med litt perlemorsskinn, med middels lange hårfrynser. Beina er forholdsvis korte og kraftige, kledt med nedliggende hår. Larvene er lange og slanke, sylindriske med korte bein, og grønne.
Den europeiske arten, Carcina quercana, har purpurfargede forvinger med gul frankant og gule hårfrynser, med en stor gul flekk ved forkanten litt utenfor midten, en rødbrun flekk bak denne og et par små, hvite flekker nær roten. Bakvingene er hvite med perlemorglans.


== Levevis ==
Carcina quercana har larver som lever fortrinnsvis på eik, men de kan også finnes på hagtorn, rogn, hyll, plomme og andre løvtrær. De voksne møllene, som flyr om dagen, finner man gjerne på eller ved næringsplantene. Larvene lever under tynne silkespinn på bladene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Gelechioidea
Familien eikemøll, Carcinidae (eventuelt en undergruppe av prydmøll, Oecophoridae)
Slekten Carcina Hübner, 1825
Carcina cancella (Hübner, 1822)
Carcina faganella Treitschke, 183?
Carcina haemographa (Meyrick, 1937)
Carcina homomorpha (Meyrick, 1931)
Carcina quercana (Fabricius, 1775) – funnet på Østlandet, vestover til Rogaland
Carcina purpurana (Milliére, 1871)


== Kilder ==
Nettsiden Svenska Fjärilar, med bilder av Carcina quercana: [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås. ISBN 82-995095-1-3
Nettsiden Norges sommerfugler: [2]
Catalogue of Life, sjekkliste over beskrevne levende organismer. [3]


== Eksterne lenker ==
(en) Eikemøll – oversikt og omtale av artene i WORMS-databasen 
(en) Eikemøll i Global Biodiversity Information Facility 
(no) Eikemøll hos Artsdatabanken 
(sv) Eikemøll hos Dyntaxa 
(en) Eikemøll hos Fossilworks 
(en) Eikemøll hos NCBI 
(en) Kategori:Carcinidae – bilder, video eller lyd på Wikimedia Commons 
Carcinidae – detaljert informasjon på Wikispecies
Elektrisitetskrisen i California 2000–2001

Elektrisitetskrisen i California i 2000 og 2001 var et resultat av et hasardspill med et delvis deregulert energisystem i California av selskaper som Enron og Reliant Energy. Energikrisen utmerket seg med en kombinasjon av ekstremt høye priser og vekslende strømbrudd. Prisusikkerheten varte fra mai 2000 til september 2001. På grunn av priskontroller betalte elektrisitetsverkene mer for elektrisiteten enn de hadde lov til å belaste sine kunder med. Dette førte blant annet til konkurs for Pacific Gas and Electric. Markedet led derfor av knapphet på strøm, og flere områder ble mørklagt i større perioder.
Partisipp

Et partisipp (latin participum, fra particeps «deltakende») er et ord som dannes av et verb, men som bøyes og brukes som et adjektiv. Det kan dermed sies å «delta» i to ordklasser, hvorav det har fått sitt navn. Det er visse uenigheter om hvilken ordklasse partisipper faktisk tilhører. I norsk har verb to partisippformer: perfektum partisipp og presens partisipp.
Perfektum partisipp er de ordene som kommer etter verbene være eller bli. Eksempler er «boka er skreven», «brevet blir skrevet». «skrevet» er også form for presens perfektum som i eksempelet «jeg har skrevet» men regnes da ikke som en partisippform.
Presens partisipp er de ordene som i bokmål slutter på -ende og i nynorsk -ande: leende/leande, gående/gåande, lyttende/lyttande.
Presens partisipp ligger til grunn for ord som i dag oppleves som substantiver: «Bonde» (av norrønt bóandi, búandi, presens partisipp til búa)), «frende» (av norrønt frjá = elske) og «fiende» (av fiandi, presens partisipp av et verb som på gotisk var fijan = hate).


== Bøying av partisipp ==
Som følge av at partisippet ofte har en adjektivistisk tilnærming i et språk, samsvarsbøyes det ofte i lik grad som et adjektiv. I alle skandinaviske språk finnes det en viss grad bøying av perfektum partisipp. I nynorsk samsvarbøyes perfektum partisipp i kjønn og tall, men fra og med den nye rettskrivinga fra 2012 er det også mulig å la være å samsvarbøye partisipp av svake verb i predikativ stilling (altså etter kopulaverb). Sterke verb, som «skrive» og «lese», er obligatorisk å samsvarsbøye i både kjønn og tall på nynorsk i alle tilfeller.    
I nynorsk har man samsvarsbøying etter verbene vere, verte og bli.

Protokollen er kjøpt – protokollen er seld – protokollen er skriven
Boka er kjøpt – boka er seld – boka er skriven
Brevet er kjøpt – brevet er selt – brevet er skrive
Den kjøpte boka – den selde boka – den skrivne boka
Mange kjøpte bøker – mange selde bøker – mange skrivne bøkerEnkelte perfektum partisipp har valgfri samsvarsbøying for både kjønn og tall på bokmål, men å bøye i tall er obligatorisk når det står som attributt. «En skreven artikkel», «Et skrevet brev» og «To skrevne brev» er eksempler på at verbet skrive bøyes i kjønn og tall. På bokmål kan man også velge å bare bøye i tall som i følgende eksempler; «En skrevet artikkel», «Et skrevet brev» og «To skrevne brev». 
Samsvarsbøying av presens partisipp finnes ikke i de skandinaviske språkene, men finnes i andre europeiske språk, deriblant tysk.


== Referanser ==


== Eksterne lenker ==
«Presens partisipp». ordnett.no. Besøkt 28. november 2016. 
«Perfektum partisipp». ordnett.no. Besøkt 28. november 2016. 
Svein Lie. «Partisipper = adjektiver». Universitetet i Oslo. Besøkt 28. november 2016.
27. serierunde i Adeccoligaen 2007

27. serierunde i Adeccoligaen 2007 startet 13. oktober 2007 klokken 16:00 med den TV-sendte kampen mellom Bodø/Glimt og Løv-Ham. Runden fortsatte med seks kamper den 14. oktober før den ble avsluttet med hengekampen mellom Mandalskameratene og Hønefoss den 24. oktober.


== Fakta ==


== Eksterne lenker ==
Adeccoligaen 2007: Terminliste og resultater på altomfotball.no
Doktorlek

Doktorlek er betegnelsen på en type lek som små barn leker. Begrepet brukes vanligvis om leker som i en eller annen form er relatert til barnas kjønnsorganer, men også en hvilken som helst form for lek der barn bruker en doktor/pasient-situasjon kan omtales som doktorleker.
Lek som innebærer fokus på kjønnsorganer er et utslag av barns naturlige nysgjerrighet og utforskning av egen kropp. Et eksempel på dette kan være at vennen din liksom har vondt i penisen eller vagina og du må sjekke ham/henne. Denne formen for lek oppstår mellom barn uten innblanding fra voksne og må ikke forveksles med grovere seksuell adferd som barn utsatt for seksuelt misbruk kan fremvise. Ved å sette dette inn i en lekesituasjon vil barna i mindre grad bli hemmet av den sjenansen som ellers kunne oppstått.
I oktober 2007 uttalte pedagogen Pia Friis at hun syntes det burde aksepteres at barn i barnahagen er med på slike leker. Det vakte flere reaksjoner.Barn som skal undersøkes av lege, opereres, eller er nylig operert, kan gjerne engasjeres i leker som antas å hjelpe dem å tilpasse seg en slik situasjon. Barneavdelingen på sykehusene har derfor teddybjørner utstyrt med legefrakk, stetoskop, og andre typiske trekk, slik at barnet kan «doktorere» og doktoreres.


== Referanser ==
Numbers (programvare)

Numbers er et regnearkprogram utviklet av Apple som kan brukes til å utføre beregninger, analysere informasjon og behandle lister og talldata i regneark. Den første versjonen ble sluppet den 7. august 2007, da kun for Mac OS X. Idag finnes programmet også for iOS-enheter; i 2010 kom det en iPad-versjon og i 2011 kom det en iPhone og iPod Touch-versjon.
Sammen med Pages og Keynote er programmet en del av programpakken iWork utviklet av Apple. Man kan enten kjøpe hele programpakken på CD til Mac eller ett og ett program i Mac App Store for Mac og iOS App Store for iPhone, iPod Touch og iPad.
Programmets hovedkonkurrent er Microsoft Excel. Under første demonstrasjon fremhevet Steve Jobs et mer anvendelig grensesnitt, lett forståelig for ufaglærte og med bedre oversikt over de ulike tabellene.


== Referanser ==


== Eksterne lenker ==
Apple — iWork — Numbers
Side med ferdige maler for iWork Numbers
Nett-tv

Nett-tv, også kalt web-tv, strømme-tv og internett-tv, er digital kringkasting av fjernsyn og video over internett. Dette er i motsetning andre kringkastingsformer som bakkenett, kabel-tv og satellitt-tv. Nett-tv innebærer at bilde og lyd strømmes fra en avsender til en mottaker. Avsendere kan være kringkastingsselskaper, tradisjonelle tv-kanaler, videostrømmetjenester, aviser, filmselskaper og andre profesjonelle aktører. Men også enkeltpersoner, firmaer, institusjoner og departementer tilbyr ulike former for nett-tv. IPTV er en form for nett-tv.

Sendingene kan være både direkte og i opptak, og innholdet kan variere fra egenproduserte sendinger som nyheter, sport, underholdningsshow og tv-serier, til filmer og pressekonferanser. Nett-tv kan være både gratis eller reklamefinansiert, mens andre tilbydere kan kreve at brukeren både registerer seg og betaler for å få strømmet innholdet. Sistnevnte gjelder særlig videostrømmetjenester som Viaplay, Netflix, Prime Video, Netflix og HBO Max.
Nett-tv vokste i utbredelse parallelt med fremveksten av internett utover i 1990-årene, og rundt 2000 tilbød de fleste store tv-kanalene nett-tv via sine nettsider. Mange tradisjonelle aviser og rene nettaviser har også lansert egne nett-tv-sendinger. I Norge er VGTV, fvntv, Dagbladet TV og ABC TV eksempler på slike nett-tv-tilbud. 
Mange nett-tv-tjenester er gratis og reklamefinansiert, som YouTube, Vimeo og nettaviser. Noen ikke-kommersielle nett-tv-tjenester er gratis, som NRK TV og sendinger fra private og offentlige institusjoner som Stortinget og politiske departementer. Andre tjenester, særlig videostrømmetjenester, krever registering og betaling. 


== Referanser ==
Dorskmøll

Dorskmøll (Chimabachidae) er en liten familie av sommerfugler som hører til den artsrike gruppen Gelechioidea. De blir noen ganger regnet som en underfamilie under den store familien prydmøll (Oecophoridae). De utmerker særlig ved at hunnene har reduserte vinger og ikke kan fly.


== Utseende ==
Små (vingespenn hos hannene 15 – 30 mm), grå eller brunlige møll. Kroppen er ganske slank hos hannene, mens hunnene har en stor, pølseformet, eggfylt bakkropp og virker svært trinne. Hodet er lite med ganske lange, fremoverrettede palper. Antennene er trådformede, litt kortere enn forvingene hos hannene, ofte med ganske lange, utstående hår på alle leddene. Forvingene brunlige eller gråspraglete, mer eller mindre ovale til avrundet trekantede hos hannene, kortere enn bakkroppen og tilspissede hos hunnene. Hos noen hunner er vingene nesten helt forsvunnet. Bakvingene er brede og avrundede hos hannene, reduserte hos hunnene. Beina er ganske lange med markerte sporer.


== Levevis ==
Dorskmøllenes larver kan angripe mange forskjellige busker og trær. De lever i løse silkespinn på bladene. Hunnene kan ikke fly, og sitter stille og venter på hannene, som tiltrekkes av feromoner. De har en stor eggproduksjon. Hannene flyr om natten, og finnes ofte sittende på trestammer om dagen.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Gelechioidea
Familien dorskmøll, Chimabachidae
Slekten Cacochroa Heinemann, 1870 (=Brymblia)
Cacochroa permixtella (Herrich-Scäffer, 1854) – Sør-Europa
Slekten Dasystoma Curtis, 1833 (=Cheimophila)
Dasystoma salicella (Hübner, 1796) – kjent fra Sverige og Finland, ennå ikke fra Norge
Dasystoma fumida (Butler, 1879) – Japan
Dasystoma rufocrinitalis (Zetterstedt, 1840)
Slekten Diurnea Haworth, 1811 (=Chimabache)
Diurnea fagella (Denis & Schiffermüller, 1775) – Sør-Norge vest til Hordaland
Diurnea lipsiella (Denis & Schiffermüller, 1775) – Sør-Norge vest til Hordaland
Diurnea issikii Saito, 1979 – Japan
Diurnea cupreifera (Butler, 1879) – Japan
Diurnea dormoyella Duponchel, 1838
Diurnea nolckenella Milliére, 1830
Diurnea novembris Haworth, 1829
Diurnea phryganella (Hübner, 1801)


== Kilder ==
Nettsiden Svenska Fjärilar, med bildegalleri: [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås. ISBN 82-995095-1-3
Nettsiden Norges sommerfugler: [2]
Catalogue of Life, sjekkliste over beskrevne levende organismer. [3]


== Eksterne lenker ==
(en) Dorskmøll hos NCBI 
(en) Kategori:Chimabachinae – bilder, video eller lyd på Wikimedia Commons 
Chimabachinae – detaljert informasjon på Wikispecies
Vitensenter

Et vitensenter er et populærvitenskapelig opplevelses- og læringssenter innen matematikk, naturvitenskap og teknologi hvor de besøkende lærer ved å eksperimentere selv. I et vitensenter kan barn og voksne utforske fenomener knyttet til natur, miljø, helse og teknologi gjennom egen aktivitet og i samarbeid med andre. 
Et vitensenter legger stor vekt på å formidle kunnskap, utdanning og arrangerer ofte kurs og aktiviteter for så vel barn som voksne.
Konseptet vitensenter i moderne sammenheng er et senter hvor besøkende selv guider seg gjennom utstillingen og utforsker og finner ut mer om de enkelte temaene som presenteres. Et vitensenter er et annerledes tilbud enn et klassisk museum: hvor vanlige museer tilbyr statiske utstillinger som gjerne vises i glassmontre, er et vitensenter bygget opp som et interaktivt «hands on»-senter, hvor besøkende selv må engasjere seg for å få noe ut av ulike utfordringer.


== Norske vitensentre ==
Vitensentersatsningen i Norge er en del av regjeringens realfagssatsning. Det er i Norge 9 regionale Vitensentre som har definerte geografiske områder som sine nedslagsfelt.
Mensa Norges pris 2017 ble tildelt Vitensentrene i Norge for sin formidling og tilrettelegging av populærvitenskap.Listen nedenfor er fra www.vitensenter.no, og gjenspeiler de museene som selv definerer seg som vitensentre. Sentrene som presenteres her er ikke nødvendigvis rene vitensentre, men kan ha en blandet utstilling. 

Vitensenteret i Trondheim
VilVite (Bergen)
Nordnorsk vitensenter (Tromsø)
Norsk Teknisk Museum (Oslo)
Jærmuseet (Vitengarden, Nærbø og Vitenfabrikken, Sandnes og den omreisende vitensenteravdelingen Science Circus)
Norsk Luftfartsmuseum (Bodø)
INSPIRIA science center (Sarpsborg)
Vitensenteret innlandet (Gjøvik)
Norsk Oljemuseum (Stavanger)
Norsk Jernbanemuseum (Hamar)
DuVerden (Porsgrunn)
Norsk vegmuseum
Vitensenteret Sørlandet (Arendal og Kristiansand)
Sagastad (Nordfjordeid)
Vitensenter Nordland | Matematikk | Naturvitenskap | Teknologi
ViteMeir (Kaupanger)


== Referanser ==


== Eksterne lenker ==
Vitensenter.no, Foreningen norske vitensentre
3D-film

3D-film er film der bildene skal skape en tredimensjonal dybdeillusjon ved hjelp av visuelle presentasjonssystemer som gir forskjellige synsinntrykk til høyre og venstre øye hos betrakteren og dermed etterlikner opplevelsen av å se et virkelig rom.
Teknikken innebærer filming av to bilder på samme tid, med to kameraer plassert ved siden av hverandre, enten rettet mot hverandre mens de filmer på en 90 graders vinkel via speil, eller parallelt tett nok til å gjenskape avstanden mellom våre to øyne. Det kan også benyttes shiftoptikk for å forskyve begge eller det ene bildet, med perfekt synkronisering mellom kameraene, og med identiske tekniske innstillinger på begge. Når man skal se en 3D-film, må hvert øye se hver sin film, og da vil hjernen tolke de to bildene til ett enkelt tredimensjonalt bilde, slik vi også tolker vårt ordinære synsfelt. Man kan også skape 3D animasjonsfilm ved å sette opp to "virtuelle" kameraer, som igjen "filmer" hver sin film. Avspillingsteknologien blir den samme.
Moderne datateknologi gjør det også mulig å produsere 3D-filmer uten doble kameraer. Dette må da gjøres ved å mappe tredimensjonale objekter med bilder. Å skape 3D-film av 2D-film kan ikke gjøres uten videre, da man i utgangspunktet mangler informasjon om den tredje dimensjonen.


== Se også ==
3D-filmer omtalt på wikipedia på norsk (kategori)
Stereoskop
Tredimensjonal
3D-grafikk
3D-fjernsyn


== Eksterne lenker ==
ABC om 3D - artikkel fra forskning.no 22.1.10
Blir filmen bedre med 3D? - artikkel fra forskning.no 9.9.14
Kalender (Apple)

Kalender (engelsk: Calendar), kjent som iCal før OS X Mountain Lion ble utgitt i juli 2012, er et kalenderprogram som følger med operativsystemet OS X fra Apple. Programmet er en personlig kalender som er laget for å holde rede på avtaler, vise flere kalendere samtidig, dele kalenderinformasjon med andre og mer.


== Funksjoner ==
Støtte for flere kalendere
Alarmer
Abonnere på kalendere
ikon med visning av dagens dato


== Eksterne lenker ==
Offisielt nettsted
Kontakter

Kontakter, kalt Adressebok før Mac OS X v10.8, er en adressebok som følger med operativsystemet OS X fra Apple. Programmet er tett integrert med Mail, iChat og andre programmer som følger med Mac OS X. Dette gjør det mulig å oppgi kontaktinformasjon én gang og deretter ha direkte tilgang til informasjonen fra en rekke programmer.


== Funksjoner ==
Sende SMS fra adresseboken hvis en mobil er tilkoblet med blåtann
Synkronisering med enheter og annen programvare
Eksport og import av visittkort til og fra vCard 3.0-formatet
Skrive ut etiketter, konvolutter, lister og adressebok i lommeformat
Importere visittkort fra LDIF, tab-separerterte og komma-separerte filer
Synkronisering med Microsoft Exchange Server


== Eksterne lenker ==
Offisielt nettsted
Grapher

Grapher er et program som følger med Mac OS X  som lager grafer av ligninger, slik at du kan visualisere resultatene. Grapher viser implisitte og eksplisitte algebraiske relasjoner i enten to eller tre dimensjoner. Det gir tilgang til en rekke matematiske funksjoner.
Du kan tilpasse hvordan grafene vises, og  lage animasjoner. Animasjonene kan eksporteres for å lage filmer som kan deles med andre.
Í

Í, í (i med akutt aksent) er en bokstav i alfabetene i språkene  færøysk, ungarsk, islandsk, tsjekkisk, slovakisk, og tatar. Denne bokstaven forekommer også i språkene katalansk, irsk, occitan, portugisisk, spansk, og vietnamesisk, men i disse som en variant av bokstaven «I».


== Kart ==


== Se også ==
Diakritisk tegn


== Eksterne lenker ==
Omniglot – språk og skriftsystemer (Engelsk)
Færøysk språk
Ungarsk språk
Islandsk språk
Tsjekkisk språk
Slovakisk språk
Tatar-språk
22-Pistepirkko

22-Pistepirkko er et finsk pop-band, etablert i 1980. Navnet «22-Pistepirkko» betyr tjuetoprikket marihøne (Psyllobora vigintiduopunctata). De tre medlemmene i gruppa er Asko Keränen, Hannu Keränen (P.K.) og Esa (Espe) Haverinen. 22-Pistepirkko skriver nå på  engelsk. Før skrev de på morsmålet finsk.
De tidlige albumene var inspirert av rock and roll og undergrunnsikoner som Bo Diddley og The Sonics, men de har utviklet et unikt sound ved blande inn andre påvirkninger i musikken. I dag spiller de en ukonvensjonell, men distinkt blanding av pop, punk, rock og electronic, og satte sammen denne blandingen lenge før artister som Primal Scream eller Beck populariserte den.

Regissøren Andreas Haaning Christiansen reiste sammen med bandet på turne, og han lagde dokumentaren Sleep good, rock well, som ble gitt ut på DVD i 2005, på bandets eget plateselskap, Bone Voyage Recording Company.


== Diskografi ==
Piano, Rumpu ja Kukka (1984)
The Kings of Hong Kong (1987)
Bare Bone Nest (1989)
Big Lupu (1992)
Rumble City, LaLa Land (1994)
Zipcode (1996)
Eleven (1998)
Downhill City (1999)
Rally of Love (2001)
The Nature of 22-Pistepirkko (2002)
Drops & Kicks (2005)
Monochromeset (under psevdonymet «The Others») (2006)
(Well You Know) Stuff Is Like We Yeah (2008)


== Eksterne lenker ==
Offisielt nettsted 
(en) 22-Pistepirkko – kategori av bilder, video eller lyd på Commons 
(en) 22-Pistepirkko på Internet Movie Database 
(en) 22-Pistepirkko på Discogs 
(en) 22-Pistepirkko på MusicBrainz 
(en) 22-Pistepirkko på Songkick 
(en) 22-Pistepirkko på Last.fm 
(en) 22-Pistepirkko på AllMusic 
22-Pistepirkko's offisielle nettside
Bone Voyage, bandets plateselskap
Automator

Automator er et robotprogram utviklet av Apple som følger med Mac OS X. Det er en innovativ, personlig automatiseringsassistent som gjør det enkelt å automatisere rutinepregede oppgaver. Med Automator slipper du avansert programmering og skriving av prosedyrer som vanligvis kreves for å lage automatiseringer. Enkelttrinnene kalles handlinger, og handlinger kan settes sammen til en komplett oppgave ved at du flytter dem inn i en Automator-arbeidsflyt. Du kan kjøre arbeidsflytene om igjen ved behov, i tillegg til å lagre og dele dem med andre.
Programmet samarbeider med flere av Apples programmer, inkludert Finder, Safari, Kalender (tidligere kalt iCal) og iTunes. Det fungerer også sammen med tredjpartsprogrammer som Microsoft Office, Adobe Photoshop or Pixelmator. 
Automator ble lansert sammen med Mac OS X Tiger (10.4) i 2005.


== Eksterne lenker ==
Offisielt nettsted